Source: https://tax-fin-lex.si/Zbirke/SodnaPraksaList?nodeId=2f51a4a4-a7d0-4c47-b6d3-8735c3bcc5de
Timestamp: 2019-12-16 11:19:36+00:00
Document Index: 6774198

Matched Legal Cases: ['ZKP ', 'ZKP ', 'sodišče ', 'sodišče ', 'sodišče ', 'Sodišče ', 'ZKP ', 'ZKP ', 'sodišče ', 'sodišče ', 'ZKP ', 'Sodišče ', 'ZKP ', 'ZKP ', 'ZKP ']

Sklep I Up 665/2001
VS13920
ZUS člen 68, 72, 72/1-2, 73. ZST člen 13.
oprostitev plačila sodne takse - pravne osebe
Plačila sodnih taks je možno oprostiti le stranko, ki je fizična oseba.
Sodba I Ips 221/2001
VS21076
ZKP člen 202, 202/2, 432, 432/1.
skrajšani postopek - pripor - sklep o odreditvi pripora - opis kaznivega dejanja - obstoj utemeljenega suma
V odločbi o odreditvi pripora mora biti kaznivo dejanje, katerega je obdolženec utemeljeno osumljen, konkretizirano v tolikšni meri, da je iz njegovega opisa jasno razvidno, katero je tisto obdolženčevo ravnanje, ki vsebuje zakonske znake kaznivega dejanja. Šele če je kaznivo dejanje dovolj določno navedeno, tako da se da ugotoviti, za kateri konkretni življenjski primer gre, je mogoče preizkusiti utemeljenost suma, da je obdolženec storil očitano kaznivo dejanje.
Sklep I Up 169/99
VS13831
ZUS člen 1, 1/2, 1/3, 28, 29, 29/2.
varstvo ustavnih pravic - imetnik stanovanjske pravice kot stranka v denacionalizacijskih postopkih - nepopolna tožba
Po določbi 28. člena ZUS je treba tudi v tožbi, s katero se izpodbija posamični akt in predlaga njegova odprava zaradi posega v ustavne pravice, navesti akt, ki se izpodbija in ga priložiti tožbi ter obrazložiti, zakaj se toži.
Sodba I Up 709/99
VS13931
ZUS člen 23, 59, 73.ZVOJI člen 4, 4/1-2.
priznanje statusa in pravic civilnega invalida vojne
V okoliščinah, ko je posameznik, ki se zaveda nevarnosti poškodb z vojaškim materialom, ki ga je kot zapuščenega našel in prenesel, da ga uporabi za določen namen, pa pri tem zaradi neprevidnosti nastane nehotena škoda, nastale škode ni mogoče šteti kot posledico zapuščenega vojaškega materiala.
Sodba I Up 175/99
VS13830
Sodba I Up 537/2000
VS13923
ZUS člen 59, 59/1, 73, 78, 78/2, 81.ZDen člen 19, 61, 61/2.ZD člen 2.
denacionalizacija kmetijskih zemljišč - upravičenost za uveljavljanje pravic - oporočna dedinja oporočne dedinje denacionalizacijske upravičenke
Vlagateljica zahtevka ni upravičenka za uveljavljanje pravic po ZDen, ker je le oporočna dedinja oporočne dedinje in tako ne spada v krog zakonitih dedičev.
Sklep I Ips 168/98
VS21087
Ker je zahtevo za varstvo zakonitosti vložil zasebni tožilec, ki po 1. odstavku 421. člena ZKP nima te pravice, jo je Vrhovno sodišče zavrglo.
Sklep I Up 699/2001
VS13819
ZUS člen 69, 69/1, 69/4.ZS člen 2, 2/2.
začasna odredba - predlog za začasno ureditev spornega pravnega razmerja, ki je že začasno urejeno s sklepom drugega sodišča - izvršitev denacionalizacijske odločbe
Zahtevo za izdajo začasne odredbe je potrebno zavrniti, če je o izročitvi obveznic, ki so predmet upravne izvršbe, drugo sodišče z začasno odredbo že uredilo sporno pravno razmerje. Sklep, s katerim je drugo sodišče izdalo začasno odredbo, je akt sodne oblasti in po določbi 2. odstavka 2. člena ZS za sodišča in druge državne organe v RS zavezujoč.
Sodba I Up 232/98
VS13949
ZUS člen 50, 50/2, 59, 59/1, 71, 71/1, 73. CZ (1976) člen 19, 22, 50, 274. ZUP (1986) člen 77, 142, 143.
uvoz zaradi izvoza - neizpolnjena obveznost izvoza blaga, ki je vezan na poprejšnji uvoz
Če blago ni bilo izvoženo v tujino v predpisani vrednosti in predpisanih rokih, se glede na določbo 2. odstavka 50. člena CZ/76 plača carina po predpisih, ki veljajo na dan, ko poteče rok za izvoz oz. po predpisih, ki veljajo na dan, ko se vloži zahteva za obračun carine in drugih uvoznih davščin.
Sodba I Ips 173/98
VS21085
pritožba zoper sodbo sodišča prve stopnje - odločba sodišča druge stopnje o pritožbi - zahteva za varstvo zakonitosti - zmotna ali nepopolna ugotovitev dejanskega stanja
Sodišče druge stopnje v obrazložitvi sodbe res ni neposredno ocenilo obsojenčevega obrambnega predloga iz pritožbe, vendar v njej ugotavlja, da obsojenec v preostalih pritožbenih izvajanjih ne navaja ničesar, kar bi lahko omajalo pravilnost dejanskih ugotovitev sodišča prve stopnje. Kršitev 1. odstavka 395. člena ZKP zato ni podana.
Sodba I Ips 220/2001
VS21074
URS člen 20, 20/2.ZKP člen 204.a, 204.a/4, 205, 205/3, 207, 207/2, 207/5.
pripor - podaljšanje pripora po vložitvi obtožnice - razveljavitev sklepa o podaljšanju pripora
Z razveljavitvijo sklepa o podaljšanju pripora je nastal tak položaj, kot ga ureja 2. odstavek 20. člena URS, ko mora biti ob priporu, najkasneje pa v štiriindvajsetih urah po njem, obdolžencu vročena pisna obrazložena odločba. Po določbah ZKP, ki urejajo pripor, ta ne preneha avtomatično z iztekom v zakonu določenih rokov, ampak mora o tem vedno odločiti sodišče s sklepom, s katerim pripor odpravi.
Sklep I Up 237/98
VS13901
ZUS člen 74. ZDoh člen 7.
bistvena kršitev določb postopka - odmera dohodnine
Če dejanska ugotovitev sodišča prve stopnje ne temelji na opravljeni glavni obravnavi, med predloženimi spisi pa ni zanesljive podlage za zaključek, da tožnica ni predložila dokazov, pritožbeno sodišče navedene sporne ugotovitve ne more preizkusiti.
Sodba I Ips 171/2001
VS21071
ZKP člen 192, 192/2, 420, 420/2.
pripor - ponovitvena nevarnost - uporaba milejših ukrepov - zahteva za varstvo zakonitosti - zmotna ali nepopolna ugotovitev dejanskega stanja
Sodišče ni kršilo 2. odstavka 192. člena ZKP, ker je obrazložilo priporni razlog ponovitvene nevarnosti in pripor kot edini primerni ukrep za zagotovitev varnosti ljudi. Nestrinjanje z dokazno oceno glede obstoja okoliščin, ki kažejo na ponovitveno nevarnost, pa predstavlja uveljavljanje zmotno ugotovljenega dejanskega stanja, ki po 2. odstavku 420. člena ZKP ni razlog za vložitev zahteve za varstvo zakonitosti.
Sklep I Up 11/99
VS13888
sodno varstvo v upravnem sporu - posamični akt
Že zato, ker izpodbijanega akta ni izdal drugostopni organ, ga ni mogoče šteti kot akt, ki bi ga bilo možno izpodbijati po 2. odstavku 1. člena ZUS.
Sodba I Up 984/2000
VS13826
ZUS člen 59, 59/1, 73.ZKZ člen 115. ZKZ (1986) člen 66, 85, 85/2, 89, 91.
komasacija kmetijskih zemljišč - vračilo v komasacijski sklad vloženih zemljišč
Komasacijska udeleženka s svojo zahtevo za vračilo istih, v komasacijski sklad vloženih zemljišč, ne more uspeti, če sta v komasacijskem postopku opravljena delitev zemljišč in po tržni vrednosti izračunana denarna odškodnina v skladu s komasacijskimi predpisi.
Sklep VI Ips 1/2001
VS13820
ZUS člen 89, 89/1.
obnova postopka upravnega spora - verjetna izkazanost zakonitega razloga
Če vložnik v predlogu za obnovo postopka ne zatrjuje, da je bilo dejansko stanje, na podlagi katerega je bilo odločeno, nepravilno ugotovljeno, oziroma ne navede, na podlagi česa bi bilo v ponovljenem postopku mogoče drugače odločiti, se šteje, da ni izpričal, da je zakoniti razlog za obnovo vsaj verjeten in je potrebno takšen predlog zavreči.
Sodba I Ips 211/2001
VS21072
ZKP člen 192, 192/2, 192/3, 420, 420/2.
Vložnikovo nestrinjanje z dejanskimi ugotovitvami ter dokazno oceno na podlagi teh ugotovitev v sklepih o podaljšanju pripora je uveljavljanje zmotne in nepopolne ugotovitve dejanskega stanja, ki po 2. odstavku 420. člena ZKP ni razlog za vložitev zahteve za varstvo zakonitosti.
Sodba I Up 1159/99
VS14020
ZZVN člen 1, 2, 2/1, 2/2, 3.
priznanje statusa in pravic žrtve vojnega nasilja - izgnanec - izpolnjevanje pogoja neprekinjenega trajanja izgnanstva najmanj tri mesece
Tožnikova odsotnost po pregonu iz domače hiše sama po sebi še ne pomeni dejanske podlage za priznanje statusa izgnanca, če izgnanstvo ni trajalo neprekinjeno najmanj 3 mesece (3. člen ZZVN).
Sodba II Ips 344/2001
VS06016
ZZZDR člen 101, 102, 123, 129.
razmerja staršev do otrok po razvezi zakonske zveze - dolžnost preživljanja otroka - višina preživnine
Sklep I Up 118/99
VS13889
ZUS člen 16, 29, 29/2. ZPP (1977) člen 92.
nepopolna tožba - pooblastilo - učinek pooblaščenčevih pravnih dejanj - nepravilen poziv na odpravo pomanjkljivosti tožbe
Dejanja, ki jih opravi pooblaščenec v mejah pooblastila, imajo enak pravni učinek, kot če bi jih opravila stranka sama. Le pravilen poziv je lahko podlaga za zavrženje tožbe po 2. odstavku 29. člena ZUS.